আজও কালবৈশাখীর পূর্বাভাস, ভিজবে এই জেলাগুলি

ওয়েবডেস্ক:  আজও দক্ষিণবঙ্গের (South Bengal Weather) একাধিক জেলায় ঝড় বৃষ্টি সহ কালবৈশাখীর (Kalbaisakhi forecast) পূর্বাভাস দিয়েছে আলিপুর আবহাওয়া দফতর (Alipur Weather Office)। রবিবারও বৃষ্টির পূর্বাভাস থাকছে বেশ কিছু জেলায়। প্রায় বৃহস্পতিবার পর্যন্ত এই পরিস্থিতি থাকতে পারে বলে হাওয়া অফিস সূত্রে খবর। শনিবার ঝড় বৃষ্টি পাশাপাশি দক্ষিণবঙ্গের বিভিন্ন জেলায় ঝোড়ো হাওয়ার দাপট থাকবে। ঘণ্টায় হাওয়ার গতিবেগ থাকবে  ৩০ থেকে ৪০ কিলোমিটার, আবার কোথাও ৫০ কিলোমিটার বেগে ঝোড়ো হাওয়া বইতে পারে।  সাধারণ মানুষকে সতর্ক থাকার পরামর্শ দেওয়া হয়েছে।

অপরদিকে উত্তরবঙ্গের (North Bangal Weather) বিভিন্ন জেলাতেও ঝড় বৃষ্টির পূর্বাভাস রয়েছে। সেই সঙ্গে বইতে পারে ঝোড়ো হাওয়া। আগামী সপ্তাহের বুধ কিংবা বৃহস্পতিবার অবধি কয়েকটি জেলায় হালকা থেকে মাঝারি বৃষ্টির পূর্বাভাস রয়েছে। এই ঝড়বৃষ্টির জেরে তাপমাত্রা কমবে। ফলে মিলবে সাময়িক স্বস্তি।

আরও পড়ুন: আমতার সূত্র ধরেই খড়দহ, ফের উদ্ধার জাল ওষুধ

শনিবার দক্ষিণ ২৪ পরগনা, দুই মেদিনীপুর, ঝাড়গ্রাম, পুরুলিয়া, বাঁকুড়া, পশ্চিম বর্ধমানে ঝড় বৃষ্টির পূর্বাভাস রয়েছে। এই সাত জেলার দু’এক জায়গায় বিক্ষিপ্তভাবে কালবৈশাখীর মতো পরিস্থিতি তৈরি হতে পারে। রয়েছে শিলাবৃষ্টির আশঙ্কা। রবিবার ঝড় বৃষ্টির পরিমাণ কিছুটা কমতে পারে। রবিবার ঝড়বৃষ্টির সম্ভাবনা বেশি থাকবে পশ্চিম মেদিনীপুর, বাঁকুড়া, পুরুলিয়া, দুই বর্ধমান, বীরভূম, মুর্শিদাবাদ ও নদিয়ায়।

শনিবার কলকাতার আকাশ প্রধানত পরিষ্কার থাকবে। বেলা বাড়ার সঙ্গে সঙ্গে আংশিক মেঘলা হবে আকাশ। বিকেলে বা রাতের দিকে বজ্রবিদ্যুৎ-সহ ঝড়বৃষ্টির সম্ভাবনা রয়েছে। মঙ্গলবার পর্যন্ত বজ্রবিদ্যুৎ-সহ হালকা থেকে মাঝারি বৃষ্টিপূর্বাভাসের পূর্বাভাস।

আজ সর্বোচ্চ তাপমাত্রা ৩১ ডিগ্রি সেলসিয়াস, সর্বনিম্ন তাপমাত্রা ২৫ ডিগ্রি সেলসিয়াস।