ধেয়ে আসছে কালবৈশাখী, তাণ্ডব কতদিন? জানাল আবহাওয়া দফতর

ওয়েবডেস্ক: অস্বস্তিকর গরমের (Uncomfortable heat) হাত থেকে মুক্তি দিতে ধেয়ে আসছে ঝড় (Strom), এমনটাই পূর্বাভাস রয়েছে দক্ষিণবঙ্গের জেলাগুলিতে (Districts of South Bengal) । ঝড় বৃষ্টির কারণে পরিবেশ কিছুটা স্বাভাবিক হবে, গরমের দাপট কমবে। দক্ষিণবঙ্গের পাশাপাশি উত্তরবঙ্গেও জেলাগুলিতেও ঝড় বৃষ্টির পূর্বাভাস (Rain forecast) রয়েছে।

তবে শনিবার দক্ষিণবঙ্গের একাধিক জেলায় তাপপ্রবাহের সতর্কতা (Heatwave warning) রয়েছে। বিশেষ করে এক অস্বস্তিকর গরমের পরিস্থিতি বজায় থাকবে। তবে রবিবার প্রায় সব জেলাতেই ঝড় বৃষ্টির সম্ভাবনা রয়েছে।

বৃষ্টির পাশাপাশি চলবে ঝোড়ো হাওয়া। প্রায় ৫০ থেকে ৬০ কিলোমিটার বেগে ঝোড়ো হাওয়ার দাপট দেখচে যাবে। কোনও কোনও জেলায় শিলাবৃষ্টির পূর্বাভাস রয়েছে। দক্ষিণবঙ্গের জেলাগুলিতে আগামী সপ্তাহের বুধবার পর্যন্ত ঝড়-বৃষ্টির (Kalbaisakhi) সতর্কতা দিয়েছে আবহাওয়া দফতর (Alipur Weather Office)। রবিবার কলকাতা শহরেও ঝড়-জলের পূর্বাভাস রয়েছে।

আরও পড়ুন:  চুলের যত্নে চায়ের লিকার

শনিবার পশ্চিম বর্ধমান, ঝাড়গ্রাম, পশ্চিম মেদিনীপুর এবং বাঁকুড়ায় গরমের জন্য জারি হয়েছে কমলা সতর্কতা। তাপপ্রবাহের পাশাপাশি এই জেলাগুলিতে রাতেও গরম বাড়বে । বাকি জেলাগুলিতে তাপপ্রবাহ না-হলেও গরমের অস্বস্তি থাকবে । তবে, দক্ষিণ ২৪ পরগনা, দুই মেদিনীপুর, ঝাড়গ্রাম, বীরভূম ও মুর্শিদাবাদে এদিন ঝড় বৃষ্টির পূর্বাভাস রয়েছে।

হাওয়া অফিসের পূর্বাভাস অনুযায়ী, শনিবার কলকাতা ও তার পার্শ্ববর্তী অঞ্চলের সর্বোচ্চ এবং সর্বনিম্ন তাপমাত্রা যথাক্রমে ৩৬ এবং ২৯ ডিগ্রির আশেপাশে ঘোরাফেরা করবে । দিনের আকাশ থাকবে মেঘলা ৷ আর্দ্রতাজনিত কারণে অস্বস্তিকর গরম থাকবে ৷

অপরদিকে শনিবার উত্তরবঙ্গের একাধিক জেলায় বৃষ্টির সম্ভাবনা রয়েছে। এর মধ্যে রয়েছে দার্জিলিং, কোচবিহার, আলিপুরদুয়ার, জলপাইগুড়ি। বৃষ্টির সঙ্গে ৫০ থেকে ৬০ কিলোমিটার বেগে প্রবল ঝোড়ো হাওয়ার বইবে একাধিক জেলায়।

দেখুন আরও খবর-