কালবৈশাখীর তাণ্ডবে লন্ডভন্ড ডুয়ার্সের বিস্তীর্ণ এলাকা

বানারহাট: প্রথম দফা নির্বাচনের (Lok Sabha Election 2024) কয়েক ঘন্টা আগে কালবৈশাখীর (Kalbaisakhi) তাণ্ডব আর শিলাবৃষ্টির দাপটে ব্যাপক ক্ষয়ক্ষতি, লন্ডভন্ড হল ডুয়ার্সের (Dooars) বিস্তীর্ণ এলাকা। বানারহাটের গয়েরকাটা, তেলিপাড়া, আংরাভাসা সহ বিস্তীর্ণ এলাকা ব্যাপক ক্ষতিগ্রস্ত হয়েছে বলেই আশঙ্কা করা হচ্ছে। বিভিন্ন জায়গায় ঘরের টিনের চাল ফুটো হয়েছে।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৪৪)

মঙ্গলবার মাঝ রাতে জলপাইগুড়ি (Jalpaiguri) জেলার বিভিন্ন জায়গায় কালবৈশাখী ঝড়-সহ প্রবল বৃষ্টি শুরু হয়। সেইসঙ্গে চলে শিলাবৃষ্টি (Hailstorm)। শিলাবৃষ্টির শিলার দাপটে জমিতেই নষ্ট হয়ে যায় কৃষকের ফসল। ঝিঙ্গে, পাট, তিল-সহ বিভিন্ন ফসলের ব্যাপক ক্ষতি হয়েছে। ক্ষতির মুখে ধান চাষীরা। কেউ চড়া সুদে ঋন নিয়ে আবার কেউ সোনা বন্ধক রেখে লাভের আশায চাষ করেছিলেন। শিলাবৃষ্টিতে ফসল নষ্ট হয়ে যাওয়ায় কপালে চিন্তার ভাজ চাষীদের।

আরও পড়ুন: রাজ্যের ১৪টি জেলায় ৪০-এর গণ্ডি ছাড়াল তাপমাত্রা

তবে ঝরে কত ক্ষয়ক্ষতি হয়েছে এখনো তা জানাতে পারেনি প্রশাসনের কর্তারা। শিলাবৃষ্টির জেরে বিঘার পর বিঘা জমির ফসল নষ্ট হয়েছে। বিশাল ক্ষতির মুখে পড়ে মাথায় হাত ধান চাষীদের। সরকারি সাহায্যের আর্জি জানিয়েছে ক্ষতিগ্রস্থ চাষীরা।