পশ্চিম মেদিনীপুর জেলাজুড়ে তুমুল কালবৈশাখী ঝড় ও শিলা বৃষ্টি

পশ্চিম মেদিনীপুর: তুমুল কালবৈশাখী (Kalbaisakhi) ঝড় ও শিলা বৃষ্টি (Heavy Rain) বেলদা, দাঁতন সহ একাধিক এলাকায় প্রবল। আজ থেকে হাওয়া বদলের পূর্বাভাস দিয়েছিল আবহাওয়া দফতর। রবিবার পর্যন্ত দক্ষিণবঙ্গের জেলাগুলিতে বিক্ষিপ্তভাবে বৃষ্টির সম্ভাবনা রয়েছে। আলিপুর আবহাওয়া দফতরের তরফে বলা হয়েছে, উপকূলের দুই জেলায় মেঘলা আকাশের সম্ভাবনা। বৃষ্টির বেশি সম্ভাবনা পূর্ব ও পশ্চিম মেদিনীপুর এবং উত্তর ও দক্ষিণ ২৪ পরগনাতে।

হাওয়া অফিসের পূর্বাবাস মেনেই পশ্চিম মেদিনীপুরের বেলদা দাঁতন সহ একাধিক এলাকায় প্রবল কালবৈশাখী ঝড় ও শিলা বৃষ্টি। একই সঙ্গে চলে অঝোর ধারে বৃষ্টিপাত। শনিবার বেলদাতে রয়েছে অভিষেক বন্দ্যোপাধ্যায় এর সভা। বৃষ্টিপাতের ফলে সেই সভা অনিশ্চয়তার পথে। প্রবল ঝড়ে লণ্ডভণ্ড হয়ে গিয়েছে সভাস্থল।
এদিন সকাল থেকেই মেঘলা আকাশ। বেলা বাড়তেই গুমোট ভাব। গরমের পর এদিন দুপুরের পরই ঘন কালো মেঘে ঢাকা পড়ে যায় পশ্চিম মেদিনীপুরের আকাশ। ঝড়, সঙ্গে দোসর হয় মুষলধারে বৃষ্টি। ঝড় বৃষ্টিতে অনেকটাই নামে তাপমাত্রার পারদ। জেলা জুড়ে প্রবল ঝড়-বৃষ্টি শুরু হয়। স্বস্তির বৃষ্টি এলেও ঝড়ে বেশ কিছু ক্ষয়ক্ষতির আশঙ্কা করা হচ্ছে। ব্যাপক ঝড়ের পাশাপাশি তুমুল বৃষ্টি। ঝড়ে রাস্তার ধারে একাধিক গাছের ডাল ভেঙে পড়ে।

আরও পড়ুন: দাসপুর অগ্নিকাণ্ডে ক্ষতিগ্রস্তদের কথা মাটিতে বসে শুনলেন দেব

হাওয়া অফিস বলছে, কলকাতায় রাতের তাপমাত্রা এক ধাক্কায় ৬ ডিগ্রি বেড়েছে। উপকূলের দুই জেলায় মেঘলা আকাশের সম্ভাবনা। বৃষ্টির বেশি সম্ভাবনা দুই মেদিনীপুর এবং দুই ২৪ পরগনাতে। উত্তরবঙ্গেও আংশিক মেঘলা আকাশের সম্ভাবনা। নিচের দিকের জেলায় বিক্ষিপ্ত বৃষ্টি। শনি ও রবিবার ফের বিক্ষিপ্তভাবে বজ্রবিদ্যুৎ সহ বৃষ্টি দক্ষিণ বঙ্গের জেলাগুলিতে। তবে উত্তরবঙ্গে আবহাওয়া শুষ্ক থাকবে। হাওয়া অফিস বলছে, দক্ষিণবঙ্গের রাতের তাপমাত্রা আরও একটু বাড়বে বলেই জানান হয়েছে। আগামী দু-তিন দিনে সর্বোচ্চ তাপমাত্রা ৩২-৩৫ ডিগ্রি সেলসিয়াসের মধ্যে থাকবে। উত্তরবঙ্গের সপ্তাহের শেষে শনি ও রবিবার পশ্চিমী ঝঞ্ঝার প্রভাবে অল্প বৃষ্টির সামান্য সম্ভাবনা উত্তরবঙ্গে।